બીજી તરફ બાર કાઉન્સિલ ઓફ ઈન્ડિયાએ વકીલાત કરનારા સાંસદોના હાઈકોર્ટ અને સુપ્રીમ કોર્ટના એ જજો સમક્ષ રજૂ થવા પર રોક લગાવી દીધી છે. જેમની સામે તેઓ મહાભિયોગ પ્રસ્તાવની માંગ કરી રહ્યા છે. રાજ્યસભામાં મહાભિયોગ પ્રસ્તાવ આવે તો તેનો સ્વીકાર કરવો કે પછી ફગાવી દેવો તે સભાપતિના અધિકાર હેઠળ આવે છે. સત્તાપક્ષના વલણને જોતા લાગે છે કે રાજ્યસભાના સભાપતિ તેને મંજૂરી નહીં આપે. કોંગ્રેસના રણનીતિકાર માને છે કે જો મહાભિયોગ પ્રસ્તાવને મંજૂરી ન મળે તો કોંગ્રેસે સુપ્રીમ કોર્ટમાં જવું જોઈએ. રાજ્યસભાના સભાપતિની મંજૂરી ન મળે તો સુપ્રીમ કોર્ટમાં કોંગ્રેસ એવો તર્ક રજૂ કરી શકે છે તેમનો નિર્ણય તર્કબદ્ધ નથી. જેથી તેને સ્વીકારી ન શકાય.